CELEX: E2020P0003
Language: el
Date: 2020-03-27 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Norges Høyesterett στις 27 Μαρτίου 2020 στην υπόθεση νορβηγική κυβέρνηση κατά Anniken Jenny Lindberg (Υπόθεση E-3/20) 2020/C 275/02

20.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 275/2
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Norges Høyesterett στις 27 Μαρτίου 2020 στην υπόθεση νορβηγική κυβέρνηση κατά Anniken Jenny Lindberg
      (Υπόθεση E-3/20)
      (2020/C 275/02)
      Στις 27 Μαρτίου 2020, το Norges Høyesterett (ανώτατο δικαστήριο της Νορβηγίας), υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 14 Απριλίου 2020, για την έκδοση συμβουλευτικής γνώμης στην υπόθεση νορβηγική κυβέρνηση κατά Anniken Jenny Lindberg, σχετικά με τα ακόλουθα ερωτήματα:
      Άρθρο 21 της οδηγίας για την αναγνώριση επαγγελματικών προσόντων
      
         1.   
         Πρέπει το άρθρο 21 παράγραφος 1 της οδηγίας για την αναγνώριση επαγγελματικών προσόντων να ερμηνευθεί υπό την έννοια ότι το κράτος υποδοχής μπορεί, για κάθε περίπτωση, να απαιτεί από τον αιτούντα να προσκομίζει τόσο τους σχετικούς «τίτλους εκπαίδευσης» που αναφέρονται στη στήλη 2 του σημείου 5.3.2 του παραρτήματος V της οδηγίας όσο και τα ειδικά «πιστοποιητικά» που μπορεί να έχει περιλάβει το κράτος προέλευσης στη στήλη 4 για το εν λόγω επάγγελμα, ή πρέπει η λέξη «ενδεχομένως» να ερμηνευθεί υπό την έννοια ότι εναπόκειται στο κράτος υποδοχής να κρίνει αν πρέπει να απαιτεί τα συγκεκριμένα πιστοποιητικά ανάλογα με την περίπτωση;
         Εάν η λέξη «ενδεχομένως» πρέπει να ερμηνευθεί υπό την έννοια ότι εναπόκειται στο κράτος υποδοχής να κρίνει αν απαιτούνται τα συγκεκριμένα πιστοποιητικά ανάλογα με την περίπτωση:
      
      
         2.   
         
            Ποια η νομική εκτίμηση και ποιοι οι νομικά λυσιτελείς παράγοντες για τον καθορισμό του «ενδεχόμενου» να απαιτηθεί κάποιο από αυτά τα πιστοποιητικά;
         
      
      
         3.   
         
            Έχει έννομες συνέπειες το γεγονός ότι οι τίτλοι εκπαίδευσης από μόνοι τους αποτελούν αποδεικτικά στοιχεία κατάρτισης η οποία θεωρείται ότι πληροί τα ελάχιστα κριτήρια που ορίζονται στο άρθρο 34 σημείο 2 της οδηγίας και το πιστοποιητικό το οποίο δεν μπορεί να προσκομιστεί αφορά πρακτική άσκηση μετά το πέρας των προπτυχιακών σπουδών;
         
      
      Δικαιώματα που απορρέουν από το κυρίως κείμενο της Συμφωνίας για τον ΕΟΧ
      
         1.   
         Είναι το κράτος υποδοχής υποχρεωμένο να εξετάζει αίτηση αναγνώρισης δυνάμει των άρθρων 28 και 31 της συμφωνίας για τον ΕΟΧ, εάν ο αιτών του οποίου η εκπαίδευση αποκτήθηκε σε χώρα μέλος για επάγγελμα με εναρμονισμένες ελάχιστες απαιτήσεις εκπαίδευσης δεν πληροί τα κριτήρια αναγνώρισης βάσει του άρθρου 21 ή του άρθρου 10 της οδηγίας σχετικά με την αναγνώριση επαγγελματικών προσόντων;
         Εάν ναι:
      
      
         2.   
         
            Ποια η νομική εκτίμηση και ποιοι οι νομικά λυσιτελείς παράγοντες που καθορίζουν κατά πόσον ο εν λόγω αιτών μπορεί να αντλεί πρόσθετα δικαιώματα βάσει του άρθρου 28 ή του άρθρου 31 της συμφωνίας για τον ΕΟΧ;
         
      
      
         3.   
         
            Ποια σημασία έχει το γεγονός ότι ο αιτών δεν διαθέτει το πιστοποιητικό που συνοδεύει τη μεταπτυχιακή πρακτική άσκηση, το οποίο έχει υποδείξει το κράτος καταγωγής στη στήλη 4 του σημείου 5.3.2 του παραρτήματος V της οδηγίας σχετικά με την αναγνώριση επαγγελματικών προσόντων, εάν το κράτος υποδοχής δεν απαιτεί μεταπτυχιακή πρακτική άσκηση στην περίπτωση αιτούντων που έχουν εκπαιδευθεί εντός του κράτους υποδοχής και η εκπαίδευση που έχει ολοκληρώσει ο αιτών θεωρείται ισοδύναμη με την εκπαίδευση που προσφέρεται στο κράτος υποδοχής;
         
      
      
         4.   
         
            Ενδέχεται το κράτος υποδοχής να κληθεί να χορηγήσει στον αιτούντα πλήρη δικαιώματα, εάν οι τίτλοι εκπαίδευσης που προσκομίζονται από τον αιτούντα δεν του παρέχουν τα αντίστοιχα επαγγελματικά δικαιώματα στο κράτος καταγωγής;